ประกาศคณะกรรมการกํากับตลาดทุนที่ ทธ. 66/2552เรื่อง หลักเกณฑ์ เงื่อนไข และวิธีการในการบันทึกบัญชีเกี่ยวกับ การซื้อขายหลักทรัพย์นอกตลาดหลักทรัพย์แห่งประเทศไทย\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ในการกระทําการเป็นนายหน้าซื้อขายหลักทรัพย์นอกตลาดหลักทรัพย์แห่งประเทศไทย ให้บริษัทหลักทรัพย์ถือปฏิบัติดังต่อไปนี้ (1) เมื่อมีบุคคลใดมอบหมายให้บริษัทหลักทรัพย์ซื้อหลักทรัพย์ใดในราคาเดียวหรือหลายราคา และบริษัทหลักทรัพย์ได้ซื้อหลักทรัพย์ให้โดยบุคคลดังกล่าวมิได้ชําระเงินสดเต็มราคาหลักทรัพย์ในวันที่ซื้อหลักทรัพย์นั้น ให้บริษัทหลักทรัพย์บันทึกบัญชีการซื้อหลักทรัพย์ให้ครบถ้วนและตรงต่อความเป็นจริงไม่ช้ากว่าวันทําการถัดจากวันที่ได้ซื้อหลักทรัพย์นั้น (2) เมื่อบุคคลใน (1) มอบหมายให้บริษัทหลักทรัพย์ขายหลักทรัพย์ที่ได้ซื้อมาตาม (1) ในราคาเดียวหรือหลายราคา และบริษัทหลักทรัพย์ได้ขายหลักทรัพย์ดังกล่าวแล้ว ให้บริษัทหลักทรัพย์บันทึกบัญชีการขายหลักทรัพย์นั้นให้ครบถ้วนและตรงต่อความเป็นจริงไม่ช้ากว่าวันทําการถัดจากวันที่ได้ขายหลักทรัพย์นั้น ในการบันทึกบัญชีตามวรรคหนึ่ง ให้บริษัทหลักทรัพย์นําเอาราคาที่ได้ซื้อตาม (1) มาหักบัญชีกับราคาที่ได้ขายไป (3) เมื่อบุคคลใน (1) มอบหมายให้บริษัทหลักทรัพย์ซื้อหลักทรัพย์ที่ได้ขายไปนั้นอีกในราคาเดียวหรือหลายราคา และบริษัทหลักทรัพย์ได้ซื้อหลักทรัพย์ให้โดยบุคคลดังกล่าวมิได้ชําระเงินสดเต็มราคาหลักทรัพย์ในวันที่ซื้อหลักทรัพย์นั้น ให้บริษัทหลักทรัพย์บันทึกบัญชีการซื้อหลักทรัพย์ดังกล่าวให้ครบถ้วนและตรงต่อความเป็นจริงไม่ช้ากว่าวันทําการถัดจากวันที่ได้ซื้อหลักทรัพย์นั้น และบริษัทหลักทรัพย์จะบันทึกบัญชีโดยการนําเอาราคาที่ซื้อใหม่นี้หักบัญชีกับราคาขายตาม (2) แทนการหักบัญชีตามที่ระบุไว้ใน (2) วรรคสอง มิได้ข้อ ๒ ความในข้อ 1 ให้ใช้บังคับแก่การซื้อหลักทรัพย์เพื่อเป็นกรรมสิทธิ์ของบริษัทหลักทรัพย์เองและการขายหลักทรัพย์ที่เป็นกรรมสิทธิ์ของบริษัทหลักทรัพย์เองด้วย โดยอนุโลมข้อ ๓ ให้บรรดาประกาศสํานักงานคณะกรรมการกํากับหลักทรัพย์และตลาดหลักทรัพย์ คําสั่ง และหนังสือเวียน ที่ออกหรือวางแนวปฏิบัติตามประกาศคณะกรรมการ ก.ล.ต. เรื่อง หลักเกณฑ์และวิธีการในการบันทึกบัญชีเกี่ยวกับการซื้อขายหลักทรัพย์นอกตลาดหลักทรัพย์แห่งประเทศไทย ลงวันที่ 18 พฤษภาคม พ.ศ. 2535 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีประกาศ คําสั่ง และหนังสือเวียน ที่ออกหรือวางแนวปฏิบัติตามประกาศนี้ใช้บังคับข้อ ๔ ในกรณีที่มีประกาศฉบับอื่นใดอ้างอิงประกาศคณะกรรมการ ก.ล.ต. เรื่อง หลักเกณฑ์และวิธีการในการบันทึกบัญชีเกี่ยวกับการซื้อขายหลักทรัพย์นอกตลาดหลักทรัพย์แห่งประเทศไทย ลงวันที่ 18 พฤษภาคม พ.ศ. 2535 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๕ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 กําหนดให้การออกหลักเกณฑ์ เงื่อนไข และวิธีการในการเป็นนายหน้าซื้อขายหลักทรัพย์ของบริษัทหลักทรัพย์ เป็นอํานาจของคณะกรรมการกํากับตลาดทุน จึงเห็นควรออกประกาศเพื่อทดแทนประกาศคณะกรรมการ ก.ล.ต. เรื่อง หลักเกณฑ์และวิธีการในการบันทึกบัญชีเกี่ยวกับการซื้อขายหลักทรัพย์นอกตลาดหลักทรัพย์แห่งประเทศไทย ลงวันที่ 18 พฤษภาคม พ.ศ. 2535 จึงจําเป็นต้องออกประกาศนี้